Николай Лилиев
Мрачини обсебят…

chitanka.info

Мрачини обсебят

пътища сърдечни,

друмник отдалече,

ида аз при тебе.

Тъмна и несретна

мойта мисъл тръпне

и в тъмата бледна

плахи думи шъпне:

Горка скръб обсеби

пътища сърдечни,

в тая късна вечер

ида аз при тебе.

Моят сън е морен,

ледни мойте тръпки,

но звънят покорни

чужди, глухи стъпки

и отсичат бавно,

капки в ранна есен,

звуците неравни

в тая тъжна песен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.